Hatalmas tűz pusztít Anglia középső részén: a katonaságot is kivezényelték - HuNglia
Hatalmas tűz pusztít Anglia középső részén: a katonaságot is kivezényelték
By admin on	 június 28, 2018 Angol hír
Hatalmas tűz pusztít Anglia középső részén Manchester városától nem messze, és akár több napig, vagy hétig is eltarthat, mire megfékezik az országban beköszöntött száraz meleg idő miatt.
A lángokban álló területre többszáz katonát vezényeltek ki, hogy segítsenek a tűz megfékezésében. A helyi tűzoltóság szóvivője azt nyilatkozta, hogy amennyiben továbbra is marad ez a száraz idő, és nem fog esni, úgy a lángok megfékezése akár hetekbe is beletelhet. A Manchester város tűzoltóságának egyik vezetője, Tony Hunter a legutóbbi konferencián nem győzött hálálkodni, hogy a katonaságot is bevonták, ugyanis elképesztően sokat segítenek a tűzoltóknak.
A katonák mellett a légierő egy helikoptert is a tűzoltóság rendelkezésére bocsátott, amit szintén az oltáshoz használnak, és a tűz terjedésének megfigyeléséhez. Sajnos azonban a mocsárvidék a csapadék hiányában igencsak kiszáradt az utóbbi meleghullámnak köszönhetően, ami azt jelenti, hogy szinte minden növényzet üzemanyagként szolgál a tűznek, hiszen könnyen lángra kap és gyorsítja a tűz terjedését.
„Jelenleg a térségben az időjárás előrejelzések szerint nem várható csapadék, legalábbis jelentősebb mennyiségűvel nem számolhatunk, ami napokkal, vagy akár hetekkel is meghosszabbíthatja az oltás folyamatát.”
„Ha megváltozik a szélirány és a tüzet elkezdi a terület középső része felé fújni, akkor komoly gondban leszünk, ugyanis ott sokkal sűrűbb a növényzet, ami drámaian megváltoztathatja a jelenlegi helyzetet. Sajnos kis eső nem is lenne elég, hogy a tüzet jelentősen lelassítsa, tekintve, hogy az utóbbi napokban mennyire meleg volt.”
Eddig 55 tűzoltó dolgozik a helyszínen, valamint nagyjából 100 katona és egy helikopter segíti lánglovagok munkáját. A lángok már közel 20 négyzetkilométeres területen égnek. A jelenség még az űrből is látható. A tűzoltóság szóvivője azt mondta ez az eddigi legnagyobb területen égő tűz, amiben ő és az emberei valaha részt vettek.
A keddi nap folyamán a Calico Cresent nevű kisebb területen lakókat, ami Greater Manchesterhez tartozik, evakuálták a tűz miatt. Ez egyébként szerencsére mindössze 34 otthon lakóit érintette.
A környéken néhány helyen akkora a füst, hogy csak gázmaszkban lehet kimenni az utcára. Emellett az is tovább nehezíti a tűzoltók dolgát, hogy időközben több másik kisebb tűz is kialakult a környéken. Ha esőben nem is reménykedhetünk mostanság, de tűzoltók és a katonaság együttes munkája bizonyosan megfékezi a tüzet a lehető legrövidebb időn belül. Értesülj az angliai hírekről azonnal, facebookon való keresgélés nélkül: katt alul a csengő ikonra, majd a csatlakozásra Forrás